Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
Re ka swantšha seo le tsela e lebišago dipakaneng tša moya. Jehofa o nyaka gore bahlanka ba gagwe ka moka ba sepele tseleng yeo ba sa šitišwe ke dilo tše di sa hlokagalego. Lentšu la gagwe le re kgothaletša gore: “Batalatša tsela ya lenao la gago, le gona anke ditsela tša gago ka moka di tsepame.” (Die. 4:26) Go sa šetšwe gore o yo monyenyane goba o yo mogolo, o ka bona bohlale bja keletšo yeo ya Modimo.
O ka ba o kile wa kwa batho ba bolela selo sa go swana le se ka mofsa yo a itšego: ‘Bokamoso bja kgarebe ye bo a phadima’ goba, ‘Lesogana le le tla fihla kgole bophelong.’ Gantši bafsa ba phetše gabotse, ba kgona go nagana ka pela e bile ba tloga ba nyaka go atlega. Beibele e bolela ka mo go nepagetšego gore: “Boikgantšho bja masogana ke matla a ona.” (Die. 20:29) Mofsa yo a dirišago bokgoni le matla a gagwe go hlankela Jehofa a ka fihlelela dipakane tša moya gomme a hwetša lethabo la kgonthe.
Lega go le bjalo, o ka ba o lemogile gore bokgoni bja bafsa ba rena bo tšeelwa godimo kudu lefaseng. Ge mofsa wa Hlatse a kgona sekolong, moeletši wa tša thuto, morutiši goba morutwanagotee le yena a ka mo gapeletša go phegelela thuto e phagamego e le gore a tle a atlege tshepedišong ye ya dilo. Goba ngwanabo rena yo mofsa goba kgaetšedi yo a nago le bokgoni dipapading a ka hwetša gore batho ba bangwe ba mo phegelela gore a tsenele dipapadi. Na o kile wa ikhwetša o le boemong bjo bjalo goba na o tseba motho yo a lebeletšanego le kgateletšo e bjalo? Ke’ng seo se tlago go thuša Mokriste go dira diphetho tše bohlale?
Ge nkabe Eric a ile a phegelela dipapadi, a ka be a ile a tuma le go huma. Eupša o ile a lemoga go rereša ga molao wa motheo wa Beibele wo o rego: “Dilo tša bohlokwa tša mohumi ke motse wa gagwe wa sebo, gomme ge a di akanya di etša morako o šireletšago.” (Die. 18:11) Ee, tšhireletšego yeo motho a ka naganago gore mahumo a tla mo tlišetša yona ke toro feela. Go feta moo, bao ba phegelelago mahumo gantši ‘ba itlhaba gohle ka mahloko a mantši.’—1 Tim. 6:9, 10.
Go thwe’ng ka wena? Go e na le go phegelela dipakane tša lefase, ke ka baka la’ng o sa batalatše “ditsela tša gago” pele ga Jehofa ka go tsenela tirelo ya bobulamadibogo?—Bona lepokisi le le rego, “ Mehola Yeo e sa Hwetšagalego Yunibesithing.”
GE Flavia e be e sa le yo monyenyane, makgolo wa gagwe yo e bego e le yo mongwe wa Dihlatse tša Jehofa, o ile a bolela le yena ka Beibele. Lega go le bjalo, tatagwe e be e le morutiši gomme a mo kgothaletša go ithuta ka tlhago le go hwetša thuto e phagamego. Batho ba bangwe ba be ba mmotša gore: “Moloko wa lena ke wona o ka phološago polanete ye gore e se senyege.” Ka thekgo ya tatagwe, o ile a ya yunibesithing ya maemo, moo a ilego a thoma go nyakišiša ka ditsela tše kaone tša go tšweletša peterole yeo e sa šilafatšego moya.
Go se go ye kae, Flavia o ile a lemoga gore barutwana ba bantši ga ba na taba le go ‘phološa polanete.’ Le gona, mananeo a mangwe yunibesithing a be a hwetša thekgo ya ditšhelete go borakgwebo, ka gona banyakišiši ba be ba thekga dikgwebo tšeo. Se se ile sa tshwenya Flavia. Ge Dihlatse tša Jehofa di be di mo etetše, di ile tša tsošološa kganyogo ya gagwe ka seo Beibele e se bolelago ka Modimo le ka bokamoso.
“Tirelong ya Jehofa, ke hweditše mehola yeo e sa hwetšagalego yunibesithing. Jehofa o be a dutše a ntšhegofatša. O nthutile go ba botho, go bontšha lerato le go thuša ba bangwe moyeng. Ke thabile lenyalong gomme ke na le bokamoso bjo bo kgahlišago kudu go phala bjo thutamahlale e bo holofetšago. Ke Jehofa feela yo a ka phološago polanete ye. Nka se mo hlanogele.” Flavia le monna wa gagwe ba hlankela ntlongkgolo ya lefase ya Dihlatse tša Jehofa kua New York.
Ntšha Moneelo wa go Thekga Modiro wa Rena wa Lefase ka Bophara